Temeljem odredbi članka 11. stavka 2. Zakona o komunalnom gospodarstvu ("Narodne novine" broj 26/03 – pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13 i 153/13), članka 21. Zakona o koncesijama ("Narodne novine" broj 143/12) i članka 22. Odluke o uvjetima i mjerilima za povjeravanja obavljanja komunalnih djelatnosti na temelju pisanog ugovora odnosno davanjem koncesije ("Službeni glasnik Grada Poreča-Parenzo" br. 06/13 ) te temeljem Odluke Gradonačelnika Grada Poreča-Parenzo, KLASA: 363-05/14-01/24, URBROJ: 2167/01-09/01-14-2 od 08. svibnja 2014. godine, Grad Poreč - Parenzo objavljuje

# O B A V I J E S T

**o namjeri davanja koncesije za obavljanje komunalne djelatnosti održavanja i naplate parkirališnih mjesta na parkiralištu “ŽATIKA” u Poreču-Parenzo**

1. **Davatelj koncesije:** Grad Poreč - Parenzo, Obala m. Tita 5, 52440 Poreč, tel.: (052) 451-099, telefaks: (052) 431-160, Matični broj: 2552329, OIB: 41303906494, adresa elektroničke pošte davatelja koncesije: www.porec.hr
2. **Vrsta i predmet koncesije:** Vrsta:koncesija za javne usluge. Predmet:komunalna djelatnost održavanja i naplate parkirališnih mjesta na parkiralištu “ŽATIKA”, u Poreču-Parenzo, označenom kao k.č.br. 4783., 4784., 4785 i 4786, sve k.o. Poreč.
   1. **Priroda i opseg djelatnosti koncesije:** Održavanje i naplataparkirališnih mjesta obuhvaća upravljanje, postavu i održavanje sustava naplate, održavanje horizontalne i vertikalne signalizacije, održavanje javne rasvjete i oborinske odvodnje, održavanje čistoće, ostala tekuća održavanja i naplatu parkiranja vozilima na parkiralištu „ŽATIKA“ u Poreču-Parenzo.
   2. **Mjesto obavljanja djelatnosti koncesije:** Parkiralište „ŽATIKA“ u Poreču-Parenzo.
   3. **Rok trajanja koncesije:** dvanaest (12) godina.
   4. **Procjena vrijednosti koncesije:** 6.000.000,00 kuna (bez PDV-a).
   5. **Naknada za koncesiju:** početni iznos godišnje naknade za koncesiju iznosi 500.000,00 kuna.Naknada za koncesiju plaća se za šest (6) godina unaprijed.
   6. **Broj koncesija:** jedna (1) koncesija.
3. **Rok za dostavu ponuda:** 10.06.2014. godine do 11,00 sati, bez obzira na način dostave.
   1. **Adresa na koju se moraju poslati ponude:** ponude se dostavljaju u pisanom obliku u zatvorenoj omotnici na adresu davatelja koncesije: Grad Poreč - Parenzo, Obala m. Tita 5, 52440 Poreč ili osobno u pisarnicu davatelja koncesije do 11,00 sati zaključno sa datumom 10.06.2014. godine. Na omotnici ponude mora biti naznačeno: naziv i adresa ponuditelja, naziv i adresa davatelja koncesije, s naznakom „Ponuda za dodjelu koncesije - parkiralište “ŽATIKA” - ne otvaraj“.

Ponude koje nisu pristigle u propisanom roku neće se otvarati i vraćaju se ponuditeljima neotvorene. Ponuda je obvezujuća za ponuditelja koji ju je dostavio do isteka roka valjanosti ponude. Pri izradi ponude ponuditelj se mora pridržavati zahtjeva i uvjeta iz dokumentacije za nadmetanje. Dokumentacija za nadmetanje može se besplatno preuzeti na adresi davatelja koncesije Grad Poreč - Parenzo, Obala m. Tita 5, 52440 Poreč, Upravni odjel za komunalni sustav ili na web stranicama Grada ([www.porec.hr](http://www.porec.hr)).

* 1. **Jezik i pismo na kojima ponude moraju biti napisane:** hrvatski jezik, latinično pismo.
  2. **Mjesto i vrijeme javnog otvaranja ponuda:** Grad Poreč-Parenzo, Obala m. Tita 5, 52440 Poreč, dana 10.06.2014. godine u 11,00 sati.

1. **Razlozi isključenja ponuditelja**

* ako je gospodarskom subjektu i/ili osobi ovlaštenoj po zakonu za zastupanje pravne osobe gospodarskog subjekta izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, računalna prijevara, prijevara u gospodarskom poslovanju i prikrivanje protuzakonito dobivenog novca, odnosno za odgovarajuća kaznena djela prema propisima države sjedišta gospodarskog subjekta ili države iz koje ta osoba dolazi,
* ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza,
* ako je dostavio lažne podatke pri dostavi dokumenata.

1. **Uvjeti pravne i poslovne, financijske, tehničke i stručne sposobnosti:** u skladu sa odredbama posebnog zakona te dokaze i podatke kojima gospodarski subjekt dokazuje ispunjenje tih uvjeta. U svrhu utvrđivanja sposobnosti ponuditelja za izvršenje ugovora ponuditelj, odnosno zajednica ponuditelja, dužni su u svojoj ponudi priložiti dokaze kojima dokazuje svoju:
   1. **pravnu i poslovnu sposobnost**

* izvornik ili ovjerena preslika isprave o upisu u poslovni, sudski (trgovački), strukovni, obrtni ili drugi odgovarajući registar (izvadak iz sudskog / obrtnog ili drugog registra) ili odgovarajuću potvrdu kojom ponuditelj dokazuje postojanje odgovarajuće pravne sposobnosti i da je registriran za obavljanje djelatnosti u svezi s predmetom koncesije. Izvod iz registra ne smije biti stariji od 3 mjeseca od  dana objave ove obavijesti o namjeri davanja koncesije u Elektroničkom oglasniku javne nabave RH,
* potvrda ili izjava ponuditelja ovjerena kod javnog bilježnika da protiv njega nije pokrenut stečajni postupak, da se ne nalazi u postupku likvidacije ili u postupku obustavljanja poslovne djelatnosti ili da je nije već obustavio,
* izjava osobe ovlaštene po zakonu za zastupanje ponuditelja kojom se dokazuje da ponuditelj ili osoba ovlaštena po zakonu za zastupanje ponuditelja nije pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a)prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona,

b)prijevara (članak 224.), pranje novca (članak 279.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članak 347.), i davanje mita (članak 348.) iz Kaznenog zakona (NN 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07.,152/08., 57/11., 77/11. i 143/12.

Izjava ne smije biti starija od tri mjeseca računajući od  dana objave ove obavijesti o namjeri davanja koncesije u Elektroničkom oglasniku javne nabave RH.

**5.2.** **financijsku sposobnost**

* izvornik ili ovjerena preslika potvrde Porezne uprave o stanju duga ili jednakovrijedan dokument nadležnog tijela, kojom ponuditelj dokazuje da je ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje, osim ako je ponuditelju sukladno posebnim propisima odobrena odgoda plaćanja navedenih obveza,

Potvrda ne smije biti starija od 30 dana računajući od dana objave ove obavijesti o

namjeri davanja koncesije u Elektroničkom oglasniku javne nabave RH.

* dokaz o solventnosti (BON-2/SOL-2) ili drugi dokaz koji izdaje bankarska ili druga financijska institucija za glavni račun ponuditelja,  a kojim ponuditelj dokazuje svoju solventnost i to na način da ponuditelj ne smije biti u blokadi računa u proteklih šest mjeseci,
* potvrdu Upravnog odjela za proračun i financije Grada Poreča – Parenzo da nema nepodmirenih obveza (dugovanja) prema Gradu Poreču – Parenzo.

**5.3.** **tehničku i stručnu sposobnost**

* popis s podacima o stručnosti djelatnika (podaci o izobrazbi, radnom stažu i strukovnoj osposobljenosti ) koji će sudjelovati u pružanju usluga ili izjavu kojom ponuditelj jamči da će osigurati primjereni broj stručno osposobljenih djelatnika za uredno obavljanje djelatnosti održavanja i naplateparkirališnih mjesta
* dokaz o tehničkoj osposobljenosti za obavljanje djelatnosti ili izjavu kojom ponuditelj jamči da će osigurati potrebne tehničke uvjete za uredno obavljanje djelatnosti održavanja i naplateparkirališnih mjesta
* popis značajnih ugovora o uslugama koje su predmet koncesije izvršenih u posljednjih 5 godina s priloženim preslikama ugovora kao i s priložene dvije potvrde o uredno ispunjenim ugovorima koje daje druga ugovorna strana (referentna lista obavljenih poslova) – nije potrebno u slučaju ako je ponuditelj tek započeo obavljati djelatnost koja je predmetom koncesije. Potvrda o uredno ispunjenim ugovorima mora sadržavati slijedeće podatke: naziv i sjedište ugovornih strana, predmet ugovora, vrijednost ugovora, vrijeme i mjesto ispunjenja ugovora, navod o uredno ispunjenim ugovorima,
* cjenik i opće uvjete parkiranja,
* izjava ponuditelja o prihvaćanju obveze pribavljanja prethodne suglasnosti davatelja koncesije na donošenje i izmjene cjenika i općih uvjeta parkiranja.

**5.4**. **sposobnost prihvata posebnih obveza**

* izjava ponuditelja kojom prihvaća slijedeće posebne obveze:

1. da će parkiralište ŽATIKA urediti i održavati odgovarajućom horizontalnom i vertikalnom signalizacijom, tehničkim sredstvima za naplatu parkiranja, javnom rasvjetom i oborinskom odvodnjom,
2. da će na parkiralištu dozvoliti parkiranje za sva vozila – osobna vozila, kamperi, autobusi i drugo,
3. da će prije izvođenja bilo kakvih građevinskih radova, postavljanja info punktova, montažnih ili drugih privremenih sanitarnih čvorova i/ili bilo kakvih drugih zahvata na parkiralištu ŽATIKA zatražiti odobrenje gradskog upravnog tijela nadležnog za komunalno gospodarstvo,
4. da će osigurati besplatno parkiranje za potrebe funkcioniranja groblja (sprovodi i sl.) u svako doba ostavljajući na raspolaganju dio parkirališta prema raspoloživom broju slobodnih parkirnih mjesta,
5. da će za potrebe osoba sa invaliditetom osigurati najmanje 5% od ukupnog broja parkirnih mjesta sukladno članku 50. Pravilnika o osiguranju pristupačnosti građevina osobama sa invaliditetom i smanjene pokretljivosti (NN 78/13),
6. da će osigurati besplatno parkiranje u obavljanju službene dužnosti službenim vozilima Ministarstva unutarnjih poslova, Ministarstva pravosuđa, Ministarstva zdravlja, Hrvatske vojske i Centra za socijalnu skrb,
7. da će osigurati besplatno parkiranje u slučaju drugih potreba za koje davatelj koncesije iskaže posebni interes (auto-moto priredbe, sportske i druge priredbe u dvorani Žatika kao npr. Vinistra, Promohotel, koncerti, proslave maturalnih zabava i sl.) omogućiti korištenje parkirališta ŽATIKA prema posebnim uvjetima koje organizator priredbi ili manifestacija dogovori s Ponuditeljem, a prema raspoloživosti parkirališta s obzirom na potrebe ponuditelja i javne potrebe za parkiranjem koje ovise o periodu godine (izuzev razdoblja od 15.06.-15.09),
8. izrada elaborata sa izvještajem o postojećem stanju parkirališta od strane ovlaštenog vještaka kao osiguranje dokaza.

Oblik i način dostave traženih dokaza iz ove obavijesti detaljnije su propisani dokumentacijom za koncesiju. Sve navedene dokumente koje davatelj koncesije zahtijeva kao dokaz sposobnosti gospodarskog subjekta ponuditelji mogu dostaviti u neovjerenoj preslici. Prije donošenja odluke o davanju koncesije davatelj koncesije je obvezan od ponuditelja s kojim planira sklopiti ugovor o koncesiji zatražiti dostavu izvornika ili ovjerenih preslika svih dokumenata koji su traženi.

1. **Vrsta i vrijednost jamstva za ozbiljnost ponude:** Ponuditelj je dužan priložiti dokaz o uplati jamčevine u iznosu od 300.000,00 kuna na ime jamstva za ozbiljnost ponude.

Jamčevina se uplaćuje na račun Grada Poreča-Parenzo IBAN:HR1323400091834800003 kod Privredne banke Zagreb d.d.,uz poziv na broj HR68 5843-OIB uplatitelja, sa oznakom „jamčevina za ponudu za koncesiju parkirališta ŽATIKA“ .

1. **Kriteriji za odabir najpovoljnijeg ponuditelja:**

* najviša ponuđena godišnja naknada za koncesiju, uz uvjet ispunjenja i prihvaćanja svih ostalih uvjeta iz dokumentacije za nadmetanje,

**8. Vrsta postupka odabira koncesionara:** otvoreni postupak**.**

1. **Rok valjanosti ponude:** 90 danaod dana isteka roka za podnošenje ponuda.

**10. Rok za donošenje odluke o davanju koncesije ili odluke o poništenju postupka davanja koncesije:** 30 dana od isteka roka za dostavu ponuda**.**

**11. Naziv i adresa tijela nadležnog za rješavanje žalbe te podaci o rokovima za podnošenje žalbe:** žalba se izjavljuje u pisanom obliku neposredno ili poštom Državnoj komisiji za kontrolu postupaka javne nabave, Koturaška cesta 43/IV, Zagreb, u roku od 5 dana sukladno čl. 146. Zakona o javnoj nabavi (NN br. 90/11) i uz naknadu za pokretanje žalbe postupka u visini sukladno čl. 169. Zakona o javnoj nabavi te sve na znanje Gradu Poreču-Parenzo u istom roku.

Datum slanja ove Obavijesti na objavu u Elektronički oglasnik javne nabave u Republici Hrvatskoj je 09.05.2014. godine.

GRAD POREČ - PARENZO